**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa na rokovanie predkladá **bez rozporov** s ústrednými orgánmi štátnej správy.

Republiková únia zamestnávateľov uplatnila pripomienku, ktorú označila ako zásadnú, a na ktorej trvá. Pripomienka bola prerokovaná v rozporovom konaní, ktoré sa uskutočnilo dňa 26. februára 2019.

RÚZ navrhuje vložiť do návrhu novely nový bod, ktorým sa upraví §10 odsek 2, písmeno c) zákona v tom zmysle, aby bolo možné poskytnúť všetky foriem pôžičiek aj cudziemu štátnemu príslušníkovi študujúcemu na Slovensku so štatútom študenta bez toho, aby bol občanom členského štátu EÚ s trvalým pobytom na Slovensku.

Pripomienka nebola Ministerstvom školstva, vedy, výskumu a športu akceptovaná z dôvodu, že ak by sa umožnilo cudziemu štátnemu príslušníkovi študujúcemu na Slovensku, aby poberal pôžičku pre študentov, pre Fond na podporu vzdelávania by mohla vzniknúť situácia, kedy by študent po ukončení štúdia odišiel do domovskej krajiny a bolo by nemožné vymôcť od daného študenta dlh, ktorý mu voči fondu vznikol.